ਸੰਜੇ ਕਪੂਰ
ਸੰਜੇ ਕਪੂਰ ਇੱਕ ਭਾਰਤੀ ਅਦਾਕਾਰ ਅਤੇ ਨਿਰਮਾਤਾ ਹੈ। ਉਹ ਨਿਰਮਾਤਾ ਸੁਰਿੰਦਰ ਕਪੂਰ ਦਾ ਪੁੱਤਰ ਹੈ ਅਤੇ ਬੋਨੀ ਕਪੂਰ ਅਤੇ ਅਨਿਲ ਕਪੂਰ ਦਾ ਛੋਟਾ ਭਰਾ ਹੈ।  ਉਹ ਸਟਾਰ ਪਲੱਸ ਤੇ 'ਦਿਲ ਸੰਭਲ ਜਾ ਜ਼ਰਾ' ਵਿੱਚ ਅਨੰਤ ਮਾਥੁਰ ਦੇ ਤੌਰ ਤੇ ਆਉਂਦਾ ਹੈ।

ਉਹ ਆਪਣੀ ਪਤਨੀ ਮਹੀਪ ਸੰਧੂ ਨਾਲ ਸੰਜੈ ਕਪੂਰ ਐਂਟਰਨਟੇਨਮੈਂਟ ਪ੍ਰਾਈਵੇਟ ਲਿਮਟਿਡ ਕੰਪਨੀ ਦਾ ਬਾਨੀ ਅਤੇ ਨਿਰਦੇਸ਼ਕ ਹੈ। ਉਨ੍ਹਾਂ ਦੇ ਪ੍ਰੋਡਕਸ਼ਨ ਹਾਊਸ ਵਲੋਂ ਪੇਸ਼ ਕੀਤੀ ਜਾਣ ਵਾਲੀ ਪਹਿਲੀ ਫ਼ਿਲਮ ਟੇਵਾਰ ਸੀ।

ਕੈਰੀਅਰ 
1995 ਵਿੱਚ ਕਪੂਰ ਨੇ ਹਿੰਦੀ ਸਿਨੇਮਾ ਵਿੱਚ ਸ਼ੁਰੂਆਤ ਆਪਣੀ ਪਹਿਲੀ ਫ਼ਿਲਮ 'ਪ੍ਰੇਮ' ਨਾਲ ਕੀਤੀ, ਜਿਸ ਵਿੱਚ ਉਸ ਦੇ ਨਾਲ ਨਵੀਂ ਆਈ ਅਦਾਕਾਰਾ ਤੱਬੂ ਸੀ। ਹਾਲਾਂਕਿ ਦੋਨੋਂ ਨਵੇਂ ਸਨ ਅਤੇ ਇਨ੍ਹਾਂ ਨੇ ਕਾਫ਼ੀ ਵਧੀਆ ਪ੍ਰਦਰਸ਼ਨ ਕੀਤਾ, ਫਿਲਮ ਕਈ ਸਾਲ ਦੇ ਲਈ ਪਈ ਰਹੀ। ਇਸ ਦਾ ਨਿਰਮਾਣ 1989 ਦਾ ਹੋ ਚੁੱਕਿਆ ਸੀ।   ਜਦੋਂ ਰਿਲੀਜ਼ ਹੋਈ, ਤਾਂ ਇਸ ਨੇ ਬਾਕਸ ਆਫਿਸ ਤੇ ਕਮਾਲ ਕਰ ਦਿੱਤੀ।

ਕਪੂਰ ਦੀ ਅਗਲੀ ਫਿਲਮ ਸੀ ਰਾਜਾ (1995) ਜਿਸ ਵਿੱਚ ਇਸ ਦੇ ਨਾਲ ਮਾਧੁਰੀ ਦੀਕਸ਼ਿਤ ਸੀ। ਇਸ ਨੂੰ ਵੀ ਬਾਕਸ ਆਫਿਸ ਦੀ ਸਫਲਤਾ ਮਿਲੀ ਸੀ। ਉਸਨੇ ਔਜ਼ਾਰ (1997), ਮੁਹੱਬਤ (1997) ਅਤੇ ਸਿਰਫ ਤੁਮ (1999) ਵਰਗੀਆਂ ਫਿਲਮਾਂ ਦੇ ਵਿੱਚ ਮੁੱਖ ਅਦਾਕਾਰ ਦੇ ਤੌਰ ਕੰਮ ਕਰਨਾ ਜਾਰੀ ਰੱਖਿਆ। ਉਹ ਮੁੱਖ ਅਭਿਨੇਤਾ ਦੇ ਰੂਪ ਵਿੱਚ ਬਹੁਤਾ ਸਫਲ ਨਹੀਂ ਰਿਹਾ ਕਿਉਂਕਿ ਉਸ ਦੀਆਂ ਜ਼ਿਆਦਾਤਰ ਫਿਲਮਾਂ ਬਾਕਸ ਆਫਿਸ ਤੇ ਅਸਫਲ ਰਹੀਆਂ ਸਨ।  2002 ਵਿਚ, ਉਹ 'ਕੋਈ ਮੇਰੇ ਦਿਲ ਸੇ ਪੂਛੇ' ਵਿੱਚ ਈਸ਼ਾ ਦਿਓਲ ਦੇ ਮਨੋਰੋਗੀ ਪਤੀ ਦੀ ਭੂਮਿਕਾ ਨਿਭਾਉਣ ਵਾਲੇ ਖਲਨਾਇਕ ਦੇ ਰੂਪ ਵਿੱਚ ਨਜ਼ਰ ਆਇਆ ਸੀ। ਆਲੋਚਕਾਂ ਨੇ ਉਸ ਦੀ ਕਾਰਗੁਜ਼ਾਰੀ ਦੀ ਸ਼ਲਾਘਾ ਕੀਤੀ ਸੀ।

ਉਸਨੇ 2003 ਵਿੱਚ ਟੈਲੀਵਿਜ਼ਨ 'ਤੇ ਆਪਣੀ ਸ਼ੁਰੂਆਤ ਕੀਤੀ, ਜਿਸ ਵਿੱਚ ਟੈਲੀਵਿਜ਼ਨ ਸੀਰੀਅਲ ਕਰਿਸ਼ਮਾ ਵਿੱਚ ਉਹ ਕਰਿਸਮਾ ਕਪੂਰ ਦੇ ਨਾਲ ਆਇਆ ਸੀ। ਉਸ ਨੇ ਕਯਾਮਤ: ਸਿਟੀ ਅੰਡਰ ਥਰੈਟ (2003), ਜੂਲੀ (2004), ਲੱਕ ਬਾਈ ਚਾਂਸ (2009) ਅਤੇ ਸ਼ਾਨਦਾਰ (2015) ਵਰਗੀਆਂ ਫਿਲਮਾਂ ਵਿੱਚ ਸਹਾਇਕ ਭੂਮਿਕਾਵਾਂ ਨਿਭਾਈਆਂ। 

ਉਹ ਆਪਣੇ ਭਤੀਜੇ ਅਰਜੁਨ ਕਪੂਰ ਨਾਲ ਆਪਣੀ ਪਹਿਲੀ ਪ੍ਰੋਡਕਸ਼ਨ ਤੇਵਰ ਦੇ 2015 ਵਿੱਚ ਰਿਲੀਜ਼ ਹੋਣ ਤੋਂ ਬਾਅਦ ਨਿਰਮਾਤਾ ਬਣ ਗਿਆ।  ਉਸ ਨੇ ਮੁਬਾਰਕਾਂ (2017) ਵਿੱਚ ਪਹਿਲੀ ਵਾਰ ਆਪਣੇ ਭਰਾ ਅਨਿਲ ਨਾਲ ਇੱਕ ਛੋਟੀ ਜਿਹੀ ਪਰ ਮਹੱਤਵਪੂਰਨ ਭੂਮਿਕਾ ਕੀਤੀ। 2017 ਵਿਚ, ਉਹ ਵਿਕਰਮ ਭੱਟ ਦੇ ਟੈਲੀਵਿਜ਼ਨ ਸੀਰੀਅਲ 'ਦਿਲ ਸੰਭਲ ਜਾ ਜਾਰਾ' ਵਿੱਚ ਸਮ੍ਰਿਤੀ ਕਾਲਰਾ ਦੇ ਨਾਲ ਲਿਆ ਗਿਆ ਸੀ। ਇਹ ਸ਼ੋਅ ਇੱਕ ਅਜਿਹੇ ਆਦਮੀ ਬਾਰੇ ਹੈ ਜਿਸ ਨੇ ਆਪਣੇ ਨਾਲੋਂ ਕਾਫੀ ਛੋਟੀ ਲੜਕੀ ਨਾਲ ਵਿਆਹ ਕੀਤਾ ਹੈ ਅਤੇ ਉਹ ਕਿਵੇਂ ਆਪਣੇ ਵਿਆਹ ਨੂੰ ਨਿਭਾਉਣ ਦੀ ਕੋਸ਼ਿਸ਼ ਕਰਦੇ ਹਨ।

ਫ਼ਿਲਮੋਗਰਾਫੀ

ਟੈਲੀਵਿਜ਼ਨ

ਨਿਰਮਾਤਾ

ਹਵਾਲੇ

ਬਾਹਰੀ ਲਿੰਕ 

 

ਜ਼ਿੰਦਾ ਲੋਕ
ਪੰਜਾਬੀ ਲੋਕ